Document ID: 31990R1434

Padomes Regula (EEK) Nr. 1434/90
(1990. gada 14. maijs),
ar ko īsteno dažus noteikumus Eiropas Ekonomikas kopienas un Eiropas Atomenerģijas kopienas, un Padomju Sociālistisko Republiku Savienības Nolīgumā par tirdzniecību un tirdzniecisko un ekonomisko sadarbību
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 113. pantu,
ņemot vērā Komisijas priekšlikumu,
tā kā Eiropas Ekonomikas kopienas, Eiropas Atomenerģijas kopienas un Padomju Sociālistisko Republiku Savienības Nolīgums par tirdzniecību un tirdzniecisko un ekonomisko sadarbību [1] (še turpmāk - "Nolīgums") tika parakstīts Briselē 1989. gada 18. decembrī un s tājās spēkā 1990. gada 1. aprīlī;
tā kā saskaņā ar minēto Nolīgumu pakāpeniski ir jāievieš daži liberalizācijas pasākumi, kas paredzēti, lai veicinātu Padomju Sociālistisko Republiku Savienības, še turpmāk - "PSRS", preču piekļuvi Kopienas tirgum; tā kā, ievērojot Nolīguma 8. pantu, Kopiena apņemas jo īpaši likvidēt kvantitatīvus importa ierobežojumus Kopienas reģionos attiecībā uz ražojumiem, kas uzskaitīti nolīguma I pielikumā, un atcelt kvantitatīvos importa ierobežojumus Kopienas reģionos ražojumiem, kas uzskaitīti nolīguma II pielikumā, atbilstoši Nolīgumā precizētajiem noteikumiem;
tā kā Kopiena tomēr jau ir noteikusi dažus no pasākumiem, kas paredzēti Nolīguma I pielikumā, sniedzot Padomei Komisijas paziņojumus Nr. 89/C 288/03 [2], 89/C 315/05 [3], 90/C 1/06 [4] un 90/C 36/06 [5]; tā kā tādēļ tagad ir tikai jāatceļ kvantitatīvie importa ierobežojumi atlikušajiem I pielikumā uzskaitītajiem ražojumiem un jāatceļ kvantitatīvie importa ierobežojumi ražojumiem, kas uzskaitīti Nolīguma II pielikumā, izņemot ražojumam ar KN kodu 49100000, kuram jau veikta liberalizācija Kopienas līmenī;
tā kā attiecīgi dažu no Nolīguma I pielikumā uzskaitīto PSRS izcelsmes ražojumu imports Kopienā ir bez jebkādiem kvantitatīviem ierobežojumiem; tā kā uz šiem ražojumiem, kas tagad uzskaitīti III pielikumā, tādēļ var attiecināt Padomes Regulu (EEK) Nr. 1765/82 (1982. gada 30. jūnijs) par kopējiem noteikumiem, ko piemēro importam no valstīm, kuru ārējā tirdzniecība notiek valsts līmenī [6],
IR PIEŅĒMUSI ŠO REGULU.
1. pants
1. Ar šo atceļ I pielikumā uzskaitīto PSRS izcelsmes ražojumu kvantitatīvos ierobežojumus attiecībā uz laišanu brīvā apgrozībā Kopienā tajos Kopienas reģionos, kas attiecībā uz minētajiem ražojumiem precizēti pielikumā.
2. Ar šo atceļ kvantitatīvos ierobežojumus attiecībā uz II pielikumā uzskaitīto PSRS izcelsmes ražojumu laišanu brīvā apgrozībā Kopienā tajos Kopienas reģionos, kas uzskaitīti pielikumā, ievērojot minētajā pielikumā precizētos noteikumus.
2. pants
Ar šo visā Kopienā atceļ kvantitatīvos ierobežojumus attiecībā uz to PSRS izcelsmes ražojumu laišanu brīvā apgrozībā Kopienā, kas uzskaitīti III pielikumā. Uz šo ražojumu importu Kopienā attiecas Regula (EEK) Nr. 1765/82. Attiecīgo ražojumu uzskaitījumu pievieno minētās regulas pielikumam.
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1990. gada 14. maijā

Labels: 18
3
15
5